Gw mau tau Sejarah dari Aksara Osmanya. Jelasin dalam bahasa melayu

Walaupun aksara Osmanya dalam bentuk abjad Osmanya Somalia mendapat penerimaan yang agak meluas di Somalia dan sejumlah besar sastera dapat dihasilkan dengan pantas, masih sukar untuk disebarkan dalam kalangan penduduk terutamanya akibat persaingan sengit daripada abjad Arab Somalia yang telah lama bertapak serta abjad Rumi Somalia yang baru muncul dibangunkan oleh beberapa ulama terkemuka bahasa Somali, termasuk Musa Haji Ismail Galal, B. W. Andrzejewski, dan Shire Jama Ahmed.

Ketika sentimen nasionalis bertambah dan sejak bahasa Somali telah lama kehilangan aksara kunonya, penggunaan aksara penulisan umum yang diiktiraf untuk bahasa Somali menjadi persoalan penting untuk dibincangkan. Selepas kemerdekaan, kurang kemajuan tercapai dalam hal tersebut kerana pendapat-pendapat berbahagi samada ingin menggunakan aksara Arab atau aksara Rumi pula.

Pada Oktober 1972, kerana keringkasan aksara Rumi, keupayaannya untuk mewakili semua bunyi dalam bahasa Somali, dan kewujudan pelbagai mesin cetak dan mesin taip direka khusus untuknya yang digunakan meluas, membuatkan Presiden Mohamed Siad Barre memilihnya untuk menulis bahasa Somali dan bukannya aksara Arab atau aksara Osmanya. Pentadbiran Barre kemudiannya melancarkan kempen literasi besar-besaran yang dirancang untuk memastikan penggunaan tunggalnya, yang membawa kepada penurunan mendadak dalam penggunaan aksara Osmanya.